Stop-Zemlya
Stop-Zemlya (ukraincha: Стоп-Земля; tarjimasi: Toʻxta Yer) — 2021-yilda ukrainalik Katerina Gornostay rejissyorligi va ssenariysi asosida suratga olingan, Mariya Fedorchenko, Arseniy Markov, Yana Isaienko va Oleksandr Ivanovlar ishtirokidagi romantik va dramatik film. Ushbu badiiy filmda o‘smirlarning voyaga yetishdagi mojarolar tasvirlangan. Tasvirlangan voqealarning barchasi to‘qima, ammo ijodiy jamoa ularni improvizatsiya sifatida tasvirlashga harakat qilgan. Ssenariy yozilayotganda qahramonlar bir qator xarakterlarga ega edi, ammo aktyorlar topilgandan keyin ular oʻziga xos xususiyatlarga ega boʻlishdi. Film birinchi marta 2021-yil 3-mayda Berlin xalqaro kinofestivalida premyera qilingan va 14 yoshdan yuqori tomoshabinlar uchun eng yaxshi film tanlovida "Billur ayiq " mukofotini olgan. Film tanqidchilarning ijobiy baholarini oladi. Keyinchalik film 2021-yil 19-avgustda 12-Odessa xalqaro kinofestivalida (OIFF) paydo boʻldi, u yerda film festivalning bosh mukofoti — Gran-prini oldi. Shuningdek, Katerina Gornostay „Eng yaxshi toʻliq metrajli film“ nominatsiyasida Dyuk gʻolibi boʻldi. Film rejissyori Katerina Gornostay taqdimoti paytida „Toʻxta Yer“ nomi film muvaffaqiyati uchun muhim ekanligini va jamoa boʻlajak filmni ifodalash uchun ingliz tiliga yaxshi tarjima topish ustida ish olib borganini aytgan. Katerina bir yil davomida talabalar sinfini oʻynash uchun haqiqiy qahramon odamlarni qidirdi va keyin tanlangan talabalar guruhiga aktyorlik mahoratini oʻrgatdi.